Boer van Pta met graaf doodgeslaan | Maroela Media
'n Boer in sy vroeë 60's is vermoedelik Dinsdagaand op sy plaas in Bon Accord, noord van Pretoria, vermoor. Hy is met 'n graaf doodgeslaan.
Johan Coetzee se dogter het glo sy liggaam in 'n buitegebou op die plaas aangetref.
Volgens Will du Toit, 'n jare lange vriend van Coetzee, is 'n kluis op die plaas met 'n slypmasjien oopgebreek en Coetzee se paspoort, ander dokumente en 'n vuurwapen vermoedelik gesteel. 'n Onbekende hoeveelheid geld word ook vermis.
Die eienaar van 'n troeteldierwinkel het glo Dinsdag duiwe by Coetzee kom afhaal en hom kontant betaal, het Du Toit gesê. "Geld het dus hande verwissel daar en ek weet nie of die werkers dit dalk gesien het nie. Ek sê nie die werkers was by die moord betrokke nie, maar dit is moontlik dat iemand kon gesien het Coetzee het kontant by hom gehad."
Du Toit het aan Maroela Media gesê hy het Coetzee Sondag vir die laaste keer gesien toe laasgenoemde by hom op sy plaas buite Rustenburg gekuier het. "Hy het 'n paar duiwe by my kom haal, maar gesê hy het sommer net 'n verskoning gesoek om bietjie by my te kuier. Ons het heerlik gelag en gesels."
Volgens Du Toit was Coetzee bekend vir sy groot liefde vir diere en het ook met skape en eksotiese apies geboer. "Hy het altyd vir my gesê hy is so lief vir sy diere, hy leef en werk net vir hulle. Hy het gesê as hy ooit iets moet oorkom, moet ek en Chris sy duiwe gaan haal sodat hulle nie in die verkeerde hande beland nie. Hy was so trots op hulle. Hy was 'n pragtige mens. Niks was ooit te veel moeite as hy iets vir sy vriende moes doen. Ek en my vrou treur."
Lt.Kol. Katlego Mokgale, polisiewoordvoerder, het die voorval bevestig en gesê 'n saak van moord is aanhangig gemaak.
Video: Solidariteit maak VN-konsepklag teen SA-regering bekend
Dit is so verskriklik hartseer en traumaties om te hoor as 'n persoon so seergemaak en vermoor word. As daar iemand is wat vir my kan antwoord asseblief. Hoekom word iemand doodgemaak as hy klaar beroof is?. Hoekom kan die moordenaar(s) nie net STEEL en VAT wat hulle wil he nie. STEEL en kry jou ry!!!!. Nee nou moet hulle jou eers skiet,verkrag of doodslaan.
Troos, krag en sterkte aan sy vriende en familie
Sinneloos, vermoor vir 'n paar rand! Lewe is niks werd in SA
R.I.P oom johan. Ons het by jou gehuur so paar jaar terug en jy was sowaar n goeie mens.
Rus in vrede oom, nog n boer van ons weg geneem deur barbare. Hoeveel is dit nou al vir hierdie jaar?
Die wiel draai en hoor my, ons moeilikheid is baie nader as wat ons dink. Die hele land val uitmekaar. Dis amper ons tyd om die bordjies te verhang, vir die hartseer wat "hulle" ons gekos het
Hallo julle. Ek is Johann Coetzee se dogter wat op sy lyk afgekom het. Will du Toit jy moet asb jou feite reg kry voor klomp onsin gepubliseer word. Niemand het enige van ons drie dogters gekontak om feite te kry nie. En sommer net mense se woorde aanvaar as die waarheid as niemand van hulle eers op die toneel was nie. Bitter teleurgesteld. Dis genoeg om ons pa af te staan aan die dood op so wreede manier dan nog die onware feite op die media te plaas. In wie se verkeerde hande gaan my pa se duiwe nou… Lees meer »